لیبیا-نین پایتاختی طرابلس-ون دوغوسونداکی مصراته شهرینده بعضی هدف‌لری ساواش طیاره‌لری بومبالاییب.
اولوسلار آراسی میقیاسدا رسمیتده اولان میللی هم رای‌لیک حکومتی‌نین کئچیردیگی برکان الغضب عملیاتی‌نین مطبوعات کاتیبی مصطفی المجعی هاوا مودافعه و هیتیت تابورو دوشرگه‌لری کیمی مصراته شهریندکی قدیم حربی منطقه‌لره هاوا هوجومو ائدیلدیگینی بیلدیریب.
دؤیوش طیاره‌لری‌نین کیمه مخصوص اولدوغو باره‌ده معلومات وئرمه‌ین مصطفی المجعی هوجوم نتیجه‌سینده اؤلن اولمادیغینی ایفاده ائدیب.
المجعی هوجوم زامانی پیلوت‌سوز هاوا هوجوم‌لاری‌نین شهرین هاوا مکانیندا اوچوش رئاللاشدیردیق‌لاری‌نین معین ائدیلدیگینی ده سؤیله‌ییب.
قئید ائدک کی، بو هفته‌نین اولینده خلیفه خفتره مخصوص دؤیوش طیاره‌لری مصراته هاوا قوه‌لری کولجینه هوجوم ائتمیشدی.
لیبیا-نین دوغوسونداکی سلاح‌لی قوه‌لرین باشچی‌سی ژنرال خفتره پایتاخت طرابلس-و اله کئچیرمک اوچون آوریلین 4-ده هوجوم اوچون گؤستریش وئرمیش، بونون قارشی‌سیندا اولوسلار آراسی قانونی‌لیگی اولان لیبیا میللی هم رای‌لیک حکومتی قوه‌لری قارشی عملیات باشلاتمیشدی.
خفتر سون اولا‌راق 12 دسامبردا طرابلس-ا ایستیقامتلندیرن محاربه آدی آلتیندا یئنی هوجوم امری وئرمیشدی.
خفترین هوجوم امرینه گؤره اؤلکه‌نین باتی سیندا، باشدا مصراته اولماقلا 10 شهرده سفربرلیک اعلان ائدیلیب.
